บาทเปิด 33.21 บาทต่อดอลลาร์ แข็งค่า
เงินบาทเปิดตลาด 33.21 บาทต่อดอลลาร์ แข็งค่าตามทิศทางตลาดหลังนลท.เทขายดอลลาร์ คาดกรอบ 33.10-33.30 บาทต่อดอลลาร์
1 ก.พ. 2565

เมื่อวันที่ 1 กพ. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.21 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 33.28 บาท/ดอลลาร์ เคลื่อนไหวตามทิศทางตลาดโลก เนื่องจากดอลลาร์อ่อนค่าหลังนักลงทุนเทขายดอลลาร์ทำกำไร ขณะที่ตลาดต่างประเทศหลายแห่งปิดทำการเนื่องจากเป็นวันหยุดในเทศกาลตรุษจีน"บาทแข็งค่าต่อเนื่องจากเย็นวานนี้ตามทิศทางตลาดโลก หลังมีแรงเทขายดอลลาร์ทำกำไร" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.10 - 33.30 บาท/ดอลลาร์